《登太白酒楼用黄宫詹韵》
明代·区大纬

任城百雉何突兀，城边古道层楼出。楼上仙人去不还，杨柳芙楼自披拂。

清平奏曲是何年，天子呼来尚醉眠。何如采石矶头夜，捉月骑鲸飞上天。

天边明月依然在，清光夜夜生沧海。玉楼高处几经春，虬龙何日洒飞鳞。

作者简介：区大纬，字文炳，号五象山人。香山人。明思宗崇祯间贡生，授浙江安吉州同知，迁中书舍人，升虞部主政。乞归养。著有《纪漫草》、《续漫草》。清光绪《香山县志》卷一三、清陈伯陶编《胜朝粤东遗民录》卷二有传。